ବିଶ୍ୱ ବ୍ଲିଜ୍ ଚେସ୍ ଚାମ୍ପିୟନ୍ଶିପ୍ଃ ଆନନ୍ଦଙ୍କୁ ବ୍ରୋଞ୍ଜ\nରିୟାଦ, ୩୧।୧୨- ପାଞ୍ଚଥର ବିଶ୍ବ ଚାମ୍ପିୟନ୍ ବିଶ୍ୱନାଥନ ଆନନ୍ଦ ଚଳିତ ସିଜନରେ ତାଙ୍କର ଜବରଦସ୍ତ ପ୍ରଦର୍ଶନ ଜାରି ରଖିଛନ୍ତି। ସୌଦି ଆରବର ରାଜଧାନୀ ରିୟାଦଠାରେ ଚାଲିଥିବା ବିଶ୍ୱ ଚେସ୍ ଚାମ୍ପିୟନ୍ଶିପ୍ର ରାପିଡ୍ ବିଭାଗରେ ସ୍ବର୍ଣ୍ଣ ପଦକ ଜିତିବା ପରେ ଆନନ୍ଦ ବ୍ଲିଜ୍ ଇଭେଣ୍ଟର ବ୍ରୋଞ୍ଜ ପଦକ ଜିତିଛନ୍ତି।\nବିଶ୍ୱ ବ୍ଲିଜ୍ ଚେସ୍ ଚାମ୍ପିୟନ୍ଶିପ୍ଃ ଆନନ୍ଦଙ୍କୁ ବ୍ରୋଞ୍ଜ\t December 31st, 15:25 PM December 31st, 15:25 PM\nରିୟାଦ, ୩୧।୧୨- ପାଞ୍ଚଥର ବିଶ୍ବ ଚାମ୍ପିୟନ୍ ବିଶ୍ୱନାଥନ ଆନନ୍ଦ ଚଳିତ ସିଜନରେ ତାଙ୍କର ଜବରଦସ୍ତ ପ୍ରଦର୍ଶନ ଜାରି ରଖିଛନ୍ତି। ସୌଦି ଆରବର ରାଜଧାନୀ ରିୟାଦଠାରେ ଚାଲିଥିବା ବିଶ୍ୱ ଚେସ୍ ଚାମ୍ପିୟନ୍ଶିପ୍ର ରାପିଡ୍ ବିଭାଗରେ ସ୍ବର୍ଣ୍ଣ ପଦକ ଜିତିବା ପରେ ଆନନ୍ଦ ବ୍ଲିଜ୍ ଇଭେଣ୍ଟର ବ୍ରୋଞ୍ଜ ପଦକ ଜିତିଛନ୍ତି। ବ୍ଲିଜ୍ ଇଭେଣ୍ଟରେ ପ୍ରଥମ ରାଉଣ୍ଡରେ ରୁଷିଆର ଇଆନ ନେପୋମ୍ନିଚାତଚିଙ୍କଠାରୁ ପରାଜିତ ହେବା ପରେ ସେ ଫ୍ରାନ୍ସର ମାକ୍ସିମେ ଭାଚିର ଲାଗ୍ରାଭେଙ୍କୁ ହରାଇ ପଦକ ଜିତିବାକୁ ସକ୍ଷମ ହୋଇଛନ୍ତି। ଟୁର୍ନାମେଣ୍ଟର ୧୧ ରାଉଣ୍ଡ ସୁଦ୍ଧା ୭ ପଏଣ୍ଟ ପାଇଥିବା ଆନନ୍ଦ ଅନ୍ତିମ ରାଉଣ୍ଡରେ ଫ୍ରାନ୍ସର ଇଟିଏନ୍ନେ ବାକ୍ରୋଟ, ରୁଷିଆର ଭ୍ଲାଦିମିର ଫେଡୋସିଭ, ଜର୍ଜିଆର ବାଦୁର ଜୋବାଭା, ଆର୍ମେନିଆର ତିଗ୍ରେନ ପେଟ୍ରୋସିଆନ ଓ ଭାଚିର ଲାଗ୍ରାଭେଙ୍କୁ ପରାଜିତ କରି ଟୁର୍ନାମେଣ୍ଟର ୨ୟ ପଦକ ପାଇଛନ୍ତି। ତାଙ୍କଠାରୁ ଅଧିକ ହାଫ୍ ପଏଣ୍ଟ ଅର୍ଜନ କରିଥିବା ରୁଷିଆର ସେର୍ଗେ କାର୍ଜାକିନ ୨ୟ ସ୍ଥାନ ସହ ରୌପ୍ୟ ପଦକ ନିଜ ନାମରେ କରିଛନ୍ତି। ବିଶ୍ୱ କ୍ଲାସିକ ଚାମ୍ପିୟନ୍ ମାଗ୍ନସ କାର୍ଲସେନ ପୁଣି ଥରେ ନିଜକୁ ଶ୍ରେଷ୍ଠ ପ୍ରମାଣିତ କରିଛନ୍ତି। ସେ ବ୍ଲିଜ୍ ଇଭେଣ୍ଟ ପୋଡିୟମ୍ରେ ଟପ୍ ସ୍ଥାନ ଅଧିକାର କରି ସ୍ବର୍ଣ୍ଣ ପଦକ ଜିଣିଛନ୍ତି। ସେ ଫାଇନାଲ ଦିବସରେ ୧୦ଟି ମୁକାବିଲାରୁ ୯ଟି ଜିତି ସର୍ବାଧିକ ୧୬ ପଏଣ୍ଟ ସହ ଏହି ସଫଳତା ପାଇଛନ୍ତି। ପ୍ରତିଯୋଗିତାରେ ଅଂଶଗ୍ରହଣ କରିଥିବା ଅନ୍ୟ ଭାରତୀୟ ଖେଳାଳିଙ୍କ ମଧ୍ୟରେ ପି. ହରିକ୍ରିଷ୍ଣା ଓ ଭିଦିତ ଗୁଜରାଥି ୧୨.୫ ପଏଣ୍ଟ ଅର୍ଜନ କରିଥିବାବେଳେ ବି. ଆଧିବାନ ୧୧ ଓ ସୂର୍ଯ୍ୟ ଶେଖର ଗାଙ୍ଗୁଲି ଓ ଏସ୍.ପି. ସେଥୁରମଣ ୧୦ ଲେଖାଏ ପଏଣ୍ଟ ସହ ଅଭିଯାନ ଶେଷ କରିଛନ୍ତି।
